gentaiscool/nusaparagraph_topic huggingface dataset:
Liliana Natsir ato Butet ri kiokkangi pakarena bulu tangkis ri Indonesia sanna ku ngai na ei era bulaeng na ri taung 2016 anggapai mendali bulaeng siagang Tontowi Ahmad ri Olimpiade Brazil. Anne baine lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen. Liliana Natsir na ngai dudui anjo Bulu tangkis ka battu na ji mempo ri sikola dasar na gabungi ri klub bulu tangkis Pisok Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe. Punna daeng na lanju' ji sikola na anjari dottoro kamma-kamma anne.

Topic: sports
Kulle kapang niak mo ri pikiranta apa erok kulle ni balukkan kanre kanreang? Pakarammula battu ri Soto, Rice Box, Mie Ayam, maraenga poeng jai inji. Kulle tong ja punna minuman singkamma kopi, susu, jamu, jus, ato thai tea. Sambarang ji kanre kanreanga, mingka teaki ammari ri ide bawang. Parallu tong ki lanjuki na niboya apa tena niak ri balukkanna tau lainga. Kah punna tena niak antu nikana “unik” , kulle antu bisnisik auto pilot ta ni kalah ji siagang bisnisikna tau niaka barangna bajik. Ammalo ri unik na mi anjo, jai tau erok malli ato nacoba coba ji balukang ta. Punna erokki pakarammula bisnisik kanre kanre a, kulle tong ni isseng apa target ta.

Topic: leisures
Amma'ka anne tantanganna kammayya wajjiki appare kanreang nyamang ri pammanakangna ri kasibukkangna allo-alloa. Kammayya anne nia'mo alat moderenka kullei nabantu amma-ammaka napatala kanreang cippa. Biasana ammaka appalu nasi ammake rice cooker. Ripantama'ki berasa siagang je'ne, dipencetki tombolka, ritayangi mami anjarimi kanre. Rice cooker anne kammaya jaimi jenis nia' magic com siagang preseure cooker, agayya anne pasisalangna?. Magic com anjo tenaja ripakei appalu kanre, kulle tongi anjari appalu kanreang lainga siagang salloi napabambang kanrena appapulo sagangtujuh jam. Punna presure cooker iya kullei napalanggorok ki bahan-bahanga, appalu kanre siagang kulle tongi appalu kanreang. Carana ripakeki anne bahanga ripantama'ki ngasseng nampa disareangi timer  sanggena ti'no kanreanga.

Topic: food & beverages
Sekre bulu injo kaminang loea nicarita iami injo bulu bromo, ri timboranna Jawa. Inne bulu kacuk na sanna gakgana na pole gampangi ni mangae. Inne antami ri bulu merapi injo aktifka kija, mingka mannamo inne buluka talekbakai kurang tau battua. Sangnging loe loena. Nia loe tampa pore ri untuk acciniki kakacukanna inne buluka. Sala sekrenna, iami injo puncak penanjakan. Inne jari tampa kaminang pore accini cini takbuliana mata alloa, injo sannaka kacukna. Maraeng na injo, nia todo Pasir Berbisik iareka Kassi Akbisik, Iami inne tamparang kassi luarakna labbi lima sakbu hettarak. Inne nilaloi punna mange tawwa ri bromo, biasana ammake oto jeep bassi kassaka. Tamba pore pole nicini kaloe takbing takbing kacuk ri biring biringna. 

Topic: leisures
Tena pa pole injo nisakbu runganna tamparanga, na Inne tamparanna indonesia ammoliki terumbu karang sanna kacukna injo tassiara ri loe tamparang ri Indonesia, kamma ri lakiung takabonerate ri Selayar, na iareka ri lakiung Bunaken. Mingka inne potensi tommi, na nia mo lekba, nipanraki ri sikamma taua tonji. Kamma punna nia kappala batubara allalo ri tamparang tamalalanga kullei nekeso na ancurmo injo batu karang kacuka. Iareka nelayang tonji injo anjakkala juku ammake bong, na injo lana ancuru tongi batu karanga. Na innemi ngaseng parallui kasadarang battu ri loe taua, tena na pammarentaja bawang, untuk maeki na sama sama anjagi inne barakka battua ri Karaeng Allah ta'ala.  

Topic: leisures
Keunggulan FF IX battu ri predesesor siagang suksesor antu nakke ku karenai (sanggeng na FF XII) antu mi game anne na alle ngaseng kelebihan battu ri game Final Fantasy lainga siagang na amplifikasi todong. FF IX na punnai kualitas plot FF VII, setting FF tradisional antu medieval, siagang jai campuran troupe battu ri FF maraenga, misal na keberadaan na Garland siagang Iblis elemen battu ri FF I, niak konsep ke kaisaran antu imperialistik siagangjahat battu ri FF II siagang IV, Lore Summoner singkamma FF IV, Protagonis “galau” FF VII siagang VIII, siagang konsep ‘Dunia Parallel’ singkamma FF V siagang VI, siagang tantu mi ‘expy’ karakter singkamma Beatrix antu mi karakter singkamma Leo Cristophe ri FF VI atokah original party. 

Topic: technology
Padahal secara teknik na, penggunaan na sistem hidroponik mae ri pertanian na, kulle na parek efisiensi biaya anjo signifikanga. Ngapai kamma anjo? Kah pola tanam na ri tanah persawahan nga anjo sebenar na na parek ki bocorok na biaya, kamae anjo nutrisi ni sebarkangi ri sawahyaa, anjo tena ngaseng ni manfaatkan  atokah ni serap ri tanaman nga, bahkan anjo todong terkadang nutrisia ni manfaatkangi ri tanaman tanaman liarak anjo tumbuh aa ri sekeliling na tanaman pertanian nga. Sementara punna memang katte ni pakei anjo sistem hidroponik ka, kulle anjo ni pake na nutrisi battu ri anjo pupuk cair ka, kulle 100% ni manfaatkan ri tanaman nga.

Topic: slice of life
Nai tena issengi ri kana jamang Koki ya kamma-kamma anne? Anjo Koki ri kana jamang baji’ kamma-kamma anne ka jai anne balla kanre na hotel a’boya inne jamang Koki ya. Apa poe punna sallomi anjari Koki jai mi pengalamanna anjama ri kamaeang, gampangi tau a’jama Koki a anggappa jamang. Anjo ri kana Koki jamang na a’pallu kanre-kanreang ri dapuru ku a’pare’ kanreang nyamang . macam- macam tongi kanreang kulle na pallu. Koki poe kulle pi na issengi jai bumbu-bumbu na resep kanreang ka anjo memang tuntunanna a’pare paballi yang battu ri balla kanrea na hotele ka a’kasia’ puas ki nampa na ngai poe kanreang na yang na pare’ Koki na, mingka kullei battu poe paballi ia jai mange ri balla kanre tampa jamanna.

Topic: food & beverages
Salain aktif accaramah, Ustad Dasad Latif nikenal sebagai sala sekre dosen siagang peneliti ri Universitas Hasanuddin siagang spesifikasi keilmuan public relations. Lassuk ri mangkasarak, Sulawesi salatan ri 21 Desember 1973, ustad Dasad Latif ampaklebangi seluruhna pendidikanna ri bidang Ilmu Komunikasi. Pandidikan strata 1 na tempuh ri rua tampak sikaligus, iami antu Universitas Islam Negri (UIN) alauddin ri bidang Peradilan Islam siagang ri Universitas Hasanuddin ri bidang ilmu komunikasi. 
Pandidikan Magister Ustad Dasad LAtif na paklekba ri Universitas assingkamma lalang bidang komunikasi. Tutuna lalang an-nuntuk ilmu ni balasak tekne, ia berhasilik an-raih gelar Phd battu ri Universitas Kebangsaan Malaysia lalang bidang Ilmu Komunikasi sikaligus gelar doctor pinruang na ri Universitas Islam Makassar lalang bidang ilmu Syariah.


Topic: religion
Papua kalau' kullei anjari tujuan liburan gammara'ka. Jai pammantangang kullei rikunjungi ri Papua Kalau', salah se'rena anjo Raja Ampat. Raja Ampat anne terkenal nasaba' pantaina gammara'ki tena nia' betai, akkaramula tangkasana a'warna gau' kabuloang sanggenna pulau-pulau longkoro'ka kullei rijelajahi. Menjelalahi rawangna tangkasa'ka kullei nasareang pengalaman tena kulle tallupai. Gammara'na alamka anne kullei anjari taua naidolakangi Raja Ampat. Nia' resor eksotis kullei naapanjari liburanga labbi berkesangi. Raja Ampat Biodiversity Nature Resort ri Kassi' Yenanas anne nappasadikangi pammantangang ammari nyamangan. Anne resorka pondokna nagaseng desain interiorna natonjolkangi budaya tradisional Papua. Punna pasangan bulang madua siagang ero'ki abangi siagang pamantangangga, anne resor ka paski nasaba' interior rinrinna siagang daparakna ripare' ri kayu anjari anne vibesna nyamangi.

Topic: leisures
Yaa, antu anu cocok tojeng, filsafat kulle na parek tau sala lalang. Kah singkamma ii ibarat na antama mae ri lalang na labirin ka. Filsafat kullena bawa taua mae ri sekre kutaknang mae ri kutaknang maraeng na poeng sede, battu ri sekre jawaban mae ri jawaban maraeng nga sede. Battu ri pertanyaan sederhana mae ri pertanyaan rumit ka, simpel ji mingka kompleks ki. Jari wattu niak tau berfilsafat, iyaa kullei tersesat. Lalang pikiran na kulle munculuk ak sabbu sabbu kutaknang, perasaan na sanging erok ngisseng tena na kulle ni bendung. Kulle kapang, iyaa erok pakarammula akkutaknang tentang alam semesta siagang ngaseng lalang na lino aa anne battu kamae awalak na.

Topic: religion
Wattu na nakke ku bagikan pengalaman ku nakke lalang na sitaung nga anne gym. Sebelum na anjari informasi kana nakke riolo ku ngai olahraga mingka jujuruk anjo ji bawang aerobic, lari mingka sebenar na nakke tena ku boyai rong apa tujuan ku, pikkirik ku nakke yang penting giok ka anjo mo bawang. Nahh semenjak sekre taung anne nakke sannak ku ngai na gym nampa nakka jai ku kutaknang siagang boya informasi kana apa anjo olah gerak. Kah nakke ku sakring badan ku makin kamae makin gampangi lompo tena na singkamma riolo apa apa ku kanre tena ku cokmok cokmok. Akhere na nakke ku buntuluk mi gym antu khusus ka ji baine siagang jari kelas menarik kulle ni minawangi. 

Topic: sports
Jai relasi ta punna anjama ri kantoro'. Ka jai agang ta kulle ri pare silahturahmi na saling sibuntulu tolong punna niak apa-apa. Agang jamayya ri kantoro' ri rampi' ato dallekang na ruanganga kullei na pare' tena anjari kale-kale ki anjama ka ramei tau ri kantoro'. Nakke riolo niak pengalamang ku anjama ri kantoro, Ri Menara Bosowa Mangkasara. Nyamangi ku kasia' anjama ka jai ka siaganh agangku ri kantoro' tena ku sepi ri ruangang ku. Tena pa poe punna niak moment nganre ta siagang ri jam istrhat ka, kulleki makkala siagang ngaseng anjari kulle lan'nya' kasia' bosanga ri kalen ta. Anjomi keuntungan punna anjama ki ri kantoro' ri banding ri balla anjama.

Topic: business
Cast iron pan anne s'erena jenis wajanga kullei ripake atumisi', ammanggang, siagang bakara' kanreang. Cast iron pan anne nia' labbina, kullei naparata bambanga, salloi kulle ripake, kullei ripake ri ngasseng kanreang siagang kullei ripake ri komporo' siagang oven. Anne cast iron panka manna jai debu siagang karatna tenna nakulle gampang reppe'. Appallu ammake cast iron tong kullei napajai zat besi ri kanreang alleang kullei nasare kasia' ri kanreanga. Anne tong panci iron castka tena kulle nadakki kanreanga. Panci iron castka anne tenaja ammake sabung punna ero ripatangkasa', taua ammakeji tissu napatangkasa anne pancia, kulle tongi ripakea cella siagang minyyak napabantu apatangkasika anne panci iron cast gosonga. 

Topic: food & beverages
Kegiatan proyek lalang anjo appak ka komponen nga ni parek ri 34 provinsi siagang 514 kabupaten atokah kota ri seluruh na Indonesia. Proyek anjo siagang area jamang jamang na sannak luarak na anjo singkamma ni harapkanga tena na timbulkangi anjo dampat negatif ka. Project management unit (PMU) na parek pedoman tentang kesiapsiagaan anjo Bencana siagang anjo penanganan na tanggap darurat anjari antisipasi mae ri kejadian antu tena yaa ni kerok ki atokah situasi darurat. Ketentuan anne ni kana bagian battu ri komitmen proyek na anjo kulle na jagai keamanan siagang keselamatan na tau anjama ya lalang na keberlanjutan na kegiatan nga. 

Topic: slice of life
Anjo hotele Claro kamma-kamma ya inne niak mi 585 kamara’ na na riolo ammenteng 333 kamara’ ji. Na kammayya poe niak mi rua gedungna, Gedung riolo na Gedung Beru. Gedung riolo a niak 17 lantai na gedung beru a niak 10 lantai. Anjo tarif kamara’ na si allo hotele Claro harga na Rp. 850.000 untuk tipe kamara’ standar na sanggeng na Rp. 6 jt untuk kamara’ tipe Presiden na. niak poe fasilitas layanan kamara’ na anjo kolam je’ne na nganre pagi na. Anne hotele Claro na poe salah se’re na hotele lompo ri kawasanna Indonesia Timur ka jai fasilitas na pelayanna ri hotele na. Hotele Claro anne niak ri jappa Andi Pangeran Pettarani No. 3 Mangkasara, Sulawesi Selatan.

Topic: leisures
Nia’mo se’re wattu nassibuntulu’ lapong Polandok siagang lapong Buaya ri birinna binangaya. Akkanai lapong Pu!andok angkana. Saribattang erokko anciniki kaporeangku appebalimi lapong Buaja angkana. lyo ba ero’ka anciniki kaporeannu andik. Natena tompa nalappasak
bajik bicaranna Ia pong Buaja tappa lumpak mannai lapong Pulandok antakle ri birinna binangaya anjo sumpaleng. Luara’na anjo binangaya niak kira-kira lima meterek. Takbangkai lapong Buaja anciniki kagassinganna lapong Pulandok. Apaji a’boya tommi akkalak lapong Buaja erok ambalasai ero’ tong ampaccinikangi kaporeanna ri lapong Pulandok. Nakanamo lapong Buaja kananna, Taenaka nucinna sarikbattang annganre-anre juku’. Nakanamu lapong Pulandok, Iye’ erokka’ saribattang. Nakanmo Lapong Buaja, naung mako pale mae anrinni ri birinna binangaya.

Topic: culture & heritage
Panting ri katte tau toayya ki sare cinik cinik bajika ri anakta , parallu ni perhatikan antu nikana Rating umuruk. Katte parallu ni tojeng tojengi mile cinik cinikkang niaka kabajikanna ri pertumbuhanna ananaka siagang parallu ni bellai anu tenaya bajik antu sarea negatif. Singkamma antu ni issenga kana ananaka sanna gampang na ni pengaruhi ri nai siagang apa na cinik, na langngerek todong. Nahh, kulle ni pahami rating umuruk na anak ta punna erokki accinik cinik siagang iyaa. Antu pileng ni pareka niak masing masing target na nai napasadiang antu pilenga. Battu ri ananak sanggeng na tau lompo. Riolo niak kalompokna, battu Semua umur (SU), Remaja (R) siagang Dewasa (D).

Topic: leisures
Puncak juara na Liliana Natsir ri karir bulu tangkis na anjo bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng. Jai tommi juara na gappa selama puluhang taung mi anjari atlit bulu tangkis. Tapi pensiun tommi siapa taung lalua. Na kana toa mi umuru' na erok mi anjama ri bidang lainga. Liliana Natsir ri wattu na ca'di inji gabungi ri klub bulu tangkis Pisok Manado. Ia assikola ri SD Eben Heazer 2 Manado. Sanging lompo na erok anjari pakarena bulu tangkis, relai tena na lanju' anjo sikola na ke SMP na jenjang tinggia poe. Punna daeng na lanju' ji sikola na anjari dottoro kamma-kamma anne.

Topic: sports
Naik kana? Tena ja dehh. Appilajarak filsafat antu barak kulle ki labbi ni maknai singkamma apa anne hidup ta. Si cocok cocok na singkamma apa siagang kulle ni pahami. Memang tena na ngseng tau kulle ni erai ak diskusi tentang filasafat. Bahkan sannak jai na kulle akkana kana punna anjo filsafat ka tena niak guna na. Wkakaka. Moterek maki sede mae ri kaleng ta. Appilajarak filsafat ri katte ak gunai tena kah. Punna memang niak guna na pilajari mi toh. Punna tena niak guna na, teak mako. Appilajarak filsafat tea ii anu kodi singkamma na pareka penjahat ka, bahkan sebenar na kulle ki na sare pahang.

Topic: religion
Mantung payung anjo a'raga ekstrim ri langi' ka ri pare' ri rateanna kapala' ri'ba ca'dia, punna le'ba mi ri tantukan tinggi na anjo pakarena na lompa' mi battu ri tinggi na anjo kapala' ri'ba ka. Mantungmi siagang Parasut punna mantungmi ri butta ya. Ri pare' na anjo parasut suntinfa ri abad ke 15, Leonardo Da Vinci na pare' ki desain gambara' na anjo komponen na parasut ka. Tapi na anjo desain gambara' na anjo anjari rancanganna ji tena ri pare' ri bentu' karya nyatai. Desain na anjo ri bentu' parasut segitallui. Jappa na wattua anjo desain na ri palompoi ri Uskup Kroasia. Faust Veranzio Homo Volan. Rancanganna Veranzio ri tappaki lalang se're bokbok mekanika jufulna Machinae Navae, ri pasulu ri taung 1595.

Topic: sports
Bajik mentongi punna niak agangta pata tampak pakbangngiang ri ampikna tampak wisatayya. Kulleki mange akjappa2 siagang akbangngi nisareang diskon. Ri ampikna Ancol niak hotel ga’ga na lammorok. Tala nibeta ji siagang hotel maraenga ka tangkasakji, somberekji pajamana, siagang niak ngasengji pakakkasak niparallua. Ri ampikna loe todo’ tampak wisata kuliner kulleki coba ngasengk kanre-kanreang nibalukkanga. Niak ko’langna, niak tampak gym na, paling pore ka niak diskonna. Njari tea maki salloi ammonnong, mange tommaki kinne kicoba tommi kasiakna sisikali akbangngi ri anne tampaka. Tea maki mallakki, tenaja na kakjalak antekamma. Pokokna pasti tenaja nisassalaki kalengta punna mangeki kinne akbangngi. Palingang pole kitambai allo akbangngita kinne ka ningai'i.

Topic: leisures
Semakin nakke ku cobai lupakangi, kulle anjo semakin iyaa niak tak patri ri lalang na ulung ku siagang otak ku. Kulle todong anjo sakring sedih ku, anjo mi sakring sedih ku anne todong kulle anjari na ewa ka nakke. Nampa tohh padahal punna ni tarima ii anjo fakta ta kana sementara kacau ki siagang erok ki peluk anjo kesedihan ta anjari bagian na battu ri proses na ka linoang ta ternyata anjari juru selamat ki mae ri tenggorokan ku nakke. Nakke ku erai anjo sedih ku mae ri nikmati sekre cangkirik teng siagang nampa ni langngerek ki kisah kisah na. Ammalo anjo keterbukaan ku anne ngaseng, semakin nakke ku pahami apa anjo ni kana sakring sedih siagang segala warna warni siagang wajarak na. 

Topic: slice of life
Ri wattungku ri jogja nakke na bainengku ancoba macang-macang kanre-kanreang niaka kanjo mae. Gitte mae sanna di ni’mati suasanana siagang kasajukanna kota jogja ia miantu kampung halamangku. 
Punna bangngi assuluki battu ri pammantanganta mae ri malioboro dakka-dakka ancini suasanana ri waktu bangngi. Tena na sallo nakke na bainengku dakka-dakka accinika cafe sanna loena tau kabatulang cipurukki jari maeki kanjo ri cafena.
Areng cafena iamiantu Loko, punna antamakki langsungki accini tahu akkelong-kelong siagang musikna anjarimi  suasanana sanna anyamang, kamudiang appesangmki kanre-kanreang iamiantu nasi goreng loko kasianna assipa siagang batena appare uniki ka karoppona nibone palastik kusus, cafe loko sanna bajina untuk bi pinruangi punna maeki ri malioboro dakka-dakka.

Topic: food & beverages
Dumbel antu kullea ni sesuaikan terdiri battu ri gagang logam antu bagian tangngana biasa na ni cukil pola silang kulle na tingkat kan daya genggam. Cakram beban (pelat) ni pantama ri lalang ujung dumbel antu ni demantapkan siagang jepitan atokah cincin pengikat. Ri sebelah kanan na antu dumbel “Spinlock”, antu ujung na niak aluruk na kulle na terima cincin cincin pengikat ka singkamma mur siagang baut. Pilihan lain na ujung dumbel kulle halusuk tena niak alur siagang penjepit cincin pegas na. Kamma kamma anne jai dumbel antu ni balukkan secara komersial niak mi siagang penjepit na canggih siagang gampangi ni pake kullr na tambah atokah na kurangi beban. 

Topic: sports
Akhir tahunga anne spesialki nasaba' sikolayya liburmi. Tena nabaji' rasana punna tena liburang. Ri Magelang nia' pirang pamantangang wisatayya kullei rikunjungi. Makase're, TKL Ecopark anne pamantangang wisata cocoki liburan siagang pammanakanga. Jai wahana akkarenayya rinni nangaiki anak-anaka, nia' bianglala, dragoncoaster, becak air, kereta mini, film annang dimensi, kolam renang, siagang maraenga. Passangalinna wahana akkarenayya, rinni nia' tong pokok siagang tanaman cocoki anjari sarana pendidikanna anak anaka. TKL Ecopark anne jai tong hewan reptil, mamalia, burung langka siagang maraenga. Makarua, Aljun-Alun Kota Magelang anne nia'ki ri tanggana kotayya. Passangalinna anjari pakrimpungang jama jamana taua, alun-alun ka anne ampikki siagang wisata pangandreang, balanja siagang wisata siagang pammanakanga. Anne pamantangan gratiska anne gammaraki siagang kullei nasareang sensasi maraengi ri aktivitas allo-alloa.

Topic: leisures
Riolo lekbak ngasengki mange liburang akdongko oto pickup ka ammaniji tampakna. Naik ngasengmi pole pattunuang jukuka siagang piring na galasi. Niak bijangku ulang taung njari mangeki ri tampak wisata Batu Doli. Anne tampak wisatayya binanga ji loe batu-batunna, jeknekna ci’nongi ka battu ri mata jeknek pilihang, anjo bajika. Warga ammantanga ri ampikna anne tampaka, sombereki. Kinjo maki intu attunu tunu juku, nganre kanre batara’, gangang kelorok siagang cobek-cobek. Sannangi suasanana ka bellai battu ri tangnga kotayya, tangkasaki pole, tala kiguppai niak loro konjo ri tampak wisatayya. Sanna’ cocokna untuk nimangei punna erokki liburang sederhanayya siagang bijangta, pila pore pole nasabak tenaja niak nibayarak punna mangeki konjo akbasa-basa.

Topic: leisures
Kerusuhan Kanjuruhan lekbaka kajadian ri wattu lekbakna laga Bri Liga 1 antara Arema vs Surabaya ammuno 127 tau, lakbu urusanna. Para pendukung pung terancam ni larang ammoterek accinik ri stadion. Hal anne na tegaskan Menteri Olahraga siagang Pemuda, Zainuddin Amali, lalang wawancara jarak lere siagang Kompos Tv ri Jakarta, Minggu 2 Oktober 2022. Zainuddin Amali akkana tegasak, iangaseng anne terkait pertandingan lekbakna kajadiang kerusuhan Kanjuruhan akan na evaluasi, termasuk kemungkinan pelanggaran kaniakkang panonton iareka suporter ri stadion. Akibatna kerusuhan Kanjuruhan lekbakna laga Arema Fc vc Persebaya Surabaya anne, Indonesia kamma anne niak ri peringkat makarua lalanv daftar Deadliest Soccer Matches in History lekbakna insiden Estadio Nacional Disaster ri Lima Peru ri 24 mei 1964 naik na bunuh 328 tau. 

Topic: sports
Mingka semenjak lekba na KBM anjo mi katte anjari bulang bulanan nampa ni jodoh jodohkanga ri 3 sahabat ku. Ternyata anjo A tojeng tojeng na serius bedeng erok pdkt siagang nakke. Tojeng niak na, cewek ka kullei luluh punna ni sarei perhatian. Sikap bajik na anjo A siagang perhatian na mae ri nakke, na parek ka luluh mae ri iya. Katte jadian maki ri ulang Desember 2011. Pacaran maki lalang na 4 taung, nampa katte bunting maki tappak ri ulang desember 2015. Sekre jurusan ta anjo heboh ngasengi kah katte pasangan pertama anjo berlabuh ri pelaminan (role model, na kana agang agang na). 

Topic: slice of life
Lekbakna acara kanre kanre jai ri talipisia na ngai taua, anjo nikana “Chef” gampang dudumi ni sare anjo gelarka ri tau carakdek pallu padahal tena nakulle kamma anjo. Anne “Chef” ternyata ri rate pi kadudukanna maraeng “Koki”. Ak pallu siagang “Chef” iyami antu barak ki issengi bajik na kanre kanrea ki issengi nikana nutrisi dasar siagang kacarakdekkanta ak pallu kanre kanre. Jai jama jamang na kiok taua “Chef” atokah na kana kaleng na “Chef” iyami anjo guru pallu pallu, pembawa acara pallu pallua poeng ri talipisia , arekka tau annulisik bok resep. Sijai jaiang tau nikana “Chef” ri bokona talipisia anne anjari takrobai gaya na taua ap pallu ki punna ri ballak.

Topic: food & beverages
Ri Sulawesi Selatan niak salah se're tarian arenna Tari Paduppa. Seni tari tradisional anjari kalumannyang na budaya na ri Indonesia. Anjomi poe Budaya na kulle na beso' pariwisata ri Indonesia. Paduppa anjo salah se're tarian lokal na Bugis-Mangkasara. Tari paduppa anjo tarian seringi ri panjari tari punna ri sambu' ki tamua. Biasana ri arengi poe tarian selamat battu ri suku Bugis. Tari Paduppa ri erangi ri siagang pattari baine. Niak gerakanna mattabur berasa' makna na tanda ri hormati na tamua kulle poe tappaki anjari penolak bala ato gangguanna roh alusu' ka. Pattari na poe na erangngangi tamua bosara niak kanrejawa khas Bugis sikamma cucuru' bayao, barongko na jai lainna.

Topic: culture & heritage
Kana Majelis Taklim tena na nampang na ni lang-ngerek ri tolingta utamana masarakat Indonesia. Anne kanayya biasa ni gunakan untuk perkumpulan pengajian. Mingka niak sekre fakta menarik, iamiantu anne istilah majelis taklim cumang niak ri Indonesia. Ri Negara maraenganna, kanangna Ketua Lembaga Bahtsul Masail Nahdatul Ulama (LBMNU) KH Zulfa Mustafa, majelis taklim tena ni kanali. Anne istilah battu ri rua kana iamiantu majilis assala kanang na lalang bahasa arab battuanna accidong, sedangkan kana taklim battuangna appilajarak. Lalang ri Negara maraenganna, istilah majelis taklim ni isseng siagang sakbukang halaqah. Iami anne ngaseng ni gambarkan sekre kelompok muslim akkumpuluk untuk appilajarak. Ia appilajarak ilmu keagamaan, bajik battu ri bidang teologi, filsafat, iareka tasawuf. 

Topic: religion
Punna erok jujuruk, kulle ku kana nol rupiah. Iyaa nol. Ngapa na kulle? Wattung ku riolo nakke siagang 3 (tallu) agang ku maraenga ku pakarammulai usaha (macroscope Indonesia) , jujur katte tena ni punnai modalak manna sikedde. Punna niak kulle ni anggap anjari modal dasar todong, kulle ni kana antu ji hp siagang laptop ka ni pakea parek pemasaran daring. Anjo wattua, tujuan ta katte anjari problem solver battu ri masalah antu niaka ri sekitar ta katte. Anjari info, usaha ta katte bergerak ki ri bidang apparel. Anjo wattua, jari agang agang ku ri sikolang sessa amboya vendor pakean kelas na. 

Topic: business
Jai tau ri twitter accarita pangalamang kuringna ri kanreang siagang painungang anjari viral. ri kabanyakanga, nia' pirang a'bate ri tau-taua. Anne carita rikana nia' lasuna'na nasaba' tau ammacai kullei kodong anrasakan kuring. Maka'se'rena carita boyok kunyikna. Anne tau accarita riolo pammanakangna sanna kasiasi'na sangge amanna anjari pajama serabutan. Amma'na riallo anggappai boyok kunyik anjo sigajina anjari pajama serabutan nakompongi tau maraeng akatto ri kokonna. Boyok kunyika anne riboliki amma'na rua' bulang labbi solanna ammakna erokki napare takjil nampa naerangi ri acara anggaji ri masijidka. boyok kunyikna napallu nasaba' tena doe'na anjari tena kulle apare kolak. Wattuna anakna naerangi anne boyok kunikna ri masijidka, nia aganna nakana anjo boyok kunyikna sangkama hakdakna manusia. anakna anne motereki siagang ngarruki tena kulle naerang takjil siangang dipakana-kanaiki.

Topic: food & beverages
Anne karenang kulle ni kana tena na gampang ni karenai sabak parallu keseimbangan kale, apalagi untuk anak-anak beru pilajarak ammake. Engrang battu ri bahan rua bulo iareka tongka, untuk patumpuanna bangkeng na ni pare khusus mae ri anjo bambu ni gunakanga. Siagang anak buraknea naikmi ri ratenganna buloa lekbak ni parek pakdongkokang na, nampa mulaimi akdakka. Usahan teaki sampae attukguruk, sabak punna tukgurukki katte anggappa hukuman. Nah, untuk berua appilajarak anne karenang engrang, paralluki hati-hati punna ni pakaramula iareka kulle appalak bimbingan mae ri urangta niaka lebih ahli akkarena engrang. Karenang anne anjari seru punna ni karenai siagang tahu takbalak baine iareka burakne. 

Topic: sports
Punna ni bacai sejarah na pergaulan ananak muda na ibu kota, battu riolo inji Jakarta niak memang tampak tampak tau sannang sannang. Tena accinik strata ato tekangma taung na, ananak muda ri ibu kota memang tong paling kulle punna soal ak gayaang. Mungkin tena na jai tau issengi, ri taung 1940-an Planet Senen ri Jakarta Pusat antu tampak na ananak mudayya akkumpuluk. Areng areng singkammaya Chairil Anwar, Asrul Sani, siagang Rivai Apin (geng penyair “Tiga Manguak Takdir) , siagang niak inji singkamma Soekarno M Noer, Wim Umboh, nampa Djamaluddin Malik poeng riolo tampak battu na antu ri Senen. Riolo kapang jai tongja tau accinik kana kampungan = ngi, kah memang rata rata tena na battu Jakarta, mingka kamma kamma anne jai ji battu anjo ngaseng anjari tau.

Topic: leisures
Niak todo’ riolo taung 1996 nikua Tamagotchi, iareka olo’-olo’ niparakai digital, pakaramula ri Jepang nampa populerki ri linoa taung 1997. Anne game ka anjari salah sekre mode kakkarenang paling lompo ri taung 1990-an. Anne Tamagotchi kammai apparakaiki cammi, atau jangang, atau apakah sesuai pappileangta, nampa nisareang tongi kanre, nipa jekneki, kulle tongi garring jmnjari parallu kiparutusuk. Pokokna kammai apparakai tojek taua olo’-olo’. Njari niajaraki anak-anaka tanggung jawab siagang anjo na parakaia. Antekamma batena sollanna tallasak tojeki anjo na parakaia. Sayangna kamma-kammayya anne anak-anaka tala niakmi akkarena Tamagotchi. Ka jai mi game maraeng ri HP ya lakbiring singkamma konsepna siagang anne game Tamagotchia riolo.

Topic: technology
Iyaa mi antu areng na The United Trinity, George Best, Denis Law, Sir Bobby Charlton. Iyaa mi antu bagian battu ri generasi bulaeng na United era 1960 an antu sempat ka terpuruk lekba na tragedi Muenchen 6 Februari 1958 (Charlto antu korban selamat terakhere na tuo inji sanggeng na kamma kamma anne) siagang anjo poeng na juarai Piala Champions sampulo taung lekba na anjo. Patung na hadap mae ri iyaa sipaktallu antu patung na pelatih na, Sir Matt Busby. Ri rawa na , united anjari kekuatan sepak bola inggris ri era anjo. Pasukan na ni juluki “Busby Babes”. Iyaa todong sempat anjari pelatih masa bakti paling sallo ri United lalang na 25 taung sanggeng na iyaa ni salip posisi na. 

Topic: sports
Niak tong faktor-faktor a'gauk na anjo rugia ri bisnis ka. Kulle ri gaukang evaluasi ri balukang ta. Lalang Pajappa bisnis pasti niak ri kana rugi. Anjomi butuhki a'gaukang evaluasi ri lalang na ngaseng bisnis ta sikamma evaluadi sistem bisnis ka na evaluasi produk ato jasa na balukang perusahaan ta. Anjomi tujuan na kulle ri isseng saba' na rugi ta anjari gampangmi ri baji'ki. Tips lainna anjo baji'ki sistem bisnis ka.  Anjo kaitanna siagang sumber daya tau na atau pajama na ri perusahaan ta. Optimalkan mentongmi anjo pajama na ri perusahaan ta. Na baji' jappa na perusahaan ka na tena na anggappa rugi.

Topic: business
Ri wattungku na bainengku a’lampa angnganre ri restorang sannaka kajjala untu anrayakangi si taungna ka buntingangku, ku pauangi bainengku angkana teako sanging ansesai kanrenu anjo lekbaka nu pesang, inne pertama kalina nakke na bainengku angnganre kinne ri restoranga, biasa ku ciniki anjo mange tau a appesang ri restorang tena na labbusuki kanrena anjo na ballia. Kamma anjo palayanna restorang na allei na pela punna niamo tassesa padahal punna ni ciniki hargana sanna kajjalana, siagang mubassirki pole.
Tena ni sadara anne kajadianga na panjari anjo sampa-sampana a’gompomi na pakamma sesa kanre-kanreang anjari loro’ siagang anjo lingkunganta taccampuru mi hawana battu ri sesa kanre-kanreanga  tenayya ini labbusuki. Punna manuru niaka ri data, anne Indonesia iamiantu negara nomoro rua panyumbang loro’ sanna loena battu ri arab saudi nomoro se’rena. Kamma minjo angkana kabiasang-kabiasangta angsarei dampa kodi mae ri gitte ngaseng. 
Kamma minjo ku pasangi mae ri tau matabbalaka angkanayya ki labbusi antu kanre-kanreang niaka niballe iareka ammalliki ia tommo ni labbusuka supaya tena ni ammela-mela kanre-kanreang iarekan tena ini assesa.

Topic: food & beverages
Sanggeng na kamma kamma anne anggota jumpalitan niak kira kira 100 tau, mingka anjo aktif ka siagang efektif ka kulle niak ja kira kira 30 tau. Reza na ungkapkangi, kana parkour antu teai ji olahraga ekstrem. Ri matang na taua parkour antu olahraga ekstrem kah media sanging na pacinikangi output akhere na singkamma na lumpaki gedung tinggi aa, mingka jarang tong na pacinikkan proses latihan fisik na. “Memang ekstrem punna bagi tau antu langsunga lumpak biasa ji. Anjo mi beda na parkour siagang lumpak biasa ji. Punna parkour sanging ni latih teknik landing na barak kullei safety siagang apakah antu mae. 

Topic: sports
Mappalili anjari sala sekre ritual panting ni jalankan oleh masarakat bugis ri wilayah Sulawesi Selatan. Mappalili assalakna battu ri kana palili niaka battuanna akkeliling sedangkan battuanna mappalili sesugguhna iami antu pesta tanda ni pakaramulanna attanang pare ri galung. Manurut etimology, Mappalili (bugis) iareka Appalili (mangkasarak) assalakna battu ri kana palili niaka ni maknai untuk anjaga lamung-lamung pare battu ri sekre niaka lang-ganggu iarekan ang-hancurkan. Mappalili iareka Appalili iami antu ritualak turun menurung niaka na pitappak mae ri masarakat bugis. Kana Mappalili iami antu tanda untuk appakaramula lamung pare. Upacara anne ni pimping oleh bissu iapoeng berperan sebagai patinggi adat.
Sala sekre daerah Sulawesi Selatan niaka anjalankan anne tradisi iamiantu Kab. Pangkep, utamana daerah sigeri.



Topic: culture & heritage
Punna lekbak ki nganre ri ballak nganre, restoran, warung , dsb tena bajik nisakring punna tenapa ni sare iya nikana “ulasan” , “review”. Punna tommi jama jamangta anjari tau sare “ulasan” / “review” kanre kanreang. Iya anjo tau assare “ulasan” kanre kanreang, ni suroi arekka ni tuntukki pendapatna anjo sumpaeng lekbaka na kanre, battu ri rasanna , bau baunna, siagang parek parekkangna anjo kanrea. Teai anjoji poeng, tau sarea pendapat kamma anjo, kullei na isseng siagang poangi taua tekamma pelayananna, pakngissenganna, sekre poeng kabajikanna battu anjo erokka na sare “ulasan” nampa natulisik ri internetka , bok ka, sura kabarak ka. Punna teai jaki tau sare sare “ulasan” kamma anjo, tenaja ri tuntut ki sare “ulasan” kamma anjo, ki nyamang nyamangi ji kanre kanre ta, tena tongja kodina punna ni issengi tekamma punna sarei taua nikana “ulasan”.

Topic: food & beverages
Teako lamungi lalang ri pikkirangnu kua doekpi na kulle parek sannangi taua, parek rannui atinna taua. Punna doekji paka sannangi, ngurana anjo artiska jai duduji doekna nampa sisa’lakji ka tena na rannu katallasangna. Anjo pejabatka jai doekna mingka lalangji ri tarungkua. Tea laloki pikkiriki kamma anjo. Tallasakki seperluna, punna injo ji niak injo mo kanre. Ka anne linoa anu gampangji, tenaja na susah niatoro, anjo ji susah punna sikaminne ji niak nampa erokki lakbi. Njari punna jai doekta, kisukkuri, jai-jai sakka’ pasuluk, tulungi tau maraengi, apalagi punna bijangta. Punna sikekdekji doekta, sukkuri tongi, balanjaki kullea nibalanja, punna tenaja ni parallui, tea maki rolo’ balli’i. Anjo ji nakua pak ustaz, napau’rangiki ngaseng sollanna tena ki kaluppai kua doek anjo taniaji parek sannangi taua. Mingka punna jai doek, nassanami sannang, antekamma anjo dih.

Topic: religion
Namun semangat nabi Ibrahim tulina terasa’ sebab ditunjang battu ripangngainna bainne tammaka baji’na, bulaeng tau ,baji ampe-ampena,baji pangngada’na mae  ri bura’nenna A’jari agang pa’muri-murianna riwattu rannuna, sigadang agang pa’risi’na riwattu Susana. Punna ammoterki nabi Ibrahim battu ri jama-jamanna, selalu Punna ta’muri bainenna, seakan-akan nabi Ibrahim melupakan segala kesusahan –kesusahan yang dihadapi. Pangngadakkanna bainenna nabi Ibrahim parallui nialle se’re pammiturukang ikatte ngaseng bainea, nasaba jai baine rikamaya, kurang pangngadami mae ri bura’nenna, kabiasa nia’ baine punna ammotereki bura’nenna na taena aniggala doe’ ,teai ta’muri nasareagi bura’nenna, akan tetapi mereka menyambut suaminya dengan bibir monyong, munceng tappe’le, baine kamayya anne adalah tau doraka puppusu dilaknat oleh Allah.

Topic: religion
Susai ri gappai tampa wisata Danau Birua ri Sulawesi Selatan wattuku mangei ri bulang Juni taung 2018 lalua. Ka anjo kodi inji jappa na ta'campur inji siagang hutang-hutang. Anjomi ga’ga na alam na kulle ji ri jaga baji’-baji’.  Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Ri cini mi anjo pemandangan ga’ga na Danau biru a, masih kacinikang asli na anjo je’ne danau na nampa sepi inji nakke ji na agangku mange ri anjo Danau biru a , tena niak tau laing. Le’ba ta mi sanggeng na rinjo nakke na agang-agangku ri ti’galaki’ anjo batu-batua niak ka ri tebinga anjari kulleki ngambang ri rateanna danau a.

Topic: leisures
Niak todo’ anjo kanreang khas na Mangkasarak nikua Barongko, sannaka nangai ammakku. Anne barongko nipareki battu ri unti teknea. Anjo untia nigisereki sanggenna alusuk, nampa nicampuruki santang, jeknek, ce’la, golla siagang bayao nampa niaduki sanggenna sekre adonanna na taccampuruk bajik. Lekbakna anjo nirokoki siagang raung unti nampa nikukusuk. Barongko lu’muki kasiakna, karringi siagang teknei, yang pastina cocoki untuk iya ngaseng taua manna anak-anak sanggenna tau toayya. Singkammai ota’-ota’ mangkasaraka, anne oleh-oleh khas mangkasaraka amanji punna nierang bellai, mingka parallui kiu’rangi langsungi bolik ri kulkaska punna battu maki ri ballakta. Punna tala niakki ri mangkasarak nampa erok dudu maki nganre barongko, kulle jaki apparek ri ballakta ka gampangji niguppa bahang-bahanna. 

Topic: food & beverages
Anjo mi Anjari nomoro' se're karena Free Fire ka ri kategori Top Grossing ri Google Playstore. Baji' baine na bura'ne akkarena ngasengi. Manna ri hp android ji anjari nomoro' se're, anne karena Free Fire ka antama ki ri kategori terkenal ka jai tau hp android karenai battu ri hp iPhone ka ri Indonesia. Tena na salah punna Karena Free Fire ka antama ri kategori favorite ka tau a'download ki na gappa mi 1 milyara' unduhan. Anjo Garena Free Fire antama ki ri karenayyang battle royale. Tau na ngai'a karena gim erok a'tahang tallassa' anne karena Free Fire ka kulle antama ri daftar na karenayyang ri hp a. Sanggeng na kamma-kammayya jai inji karenai.

Topic: technology
Kopi joos sala sekrena minumang kas battu ri jogja lekba ku inung. Anne kopi joss loe ni gappa risiagang  pabaluk angkringang.
Kopi ni arengi iamiantu kopi joss ka anne kopi ni inung siagang ammake arang bambang.
Battu ri sikuntung kabajikanna niaka ri arang, kamma mi anjo ni pake ri lalang kopi joss siagang na sereki loe manpaat. Sambari ni nikmati kasiakna anne kopi joss asli battu ri jogja, katte paballia akkule ni gappa manpaatna iamiantu battu ri zat karbon na palappsaka battu ri arang.
Maraenganna na karbon, arang aktip angngandung zat sorbitol matu matunna untu na serap racung assulu ri salurang pencernaang. Arreng pole akkullei jari obat mange ri garring garring singkamma asam lambung, assoyo battang, masu anging siagan bambang i lalang. 

Topic: food & beverages
Ri jai negara anjo juku Lele kullei ri gappa carana ri jakkala ki na ri budidayakan poe. Juku lele biasa na aktif ji ri allo banngi. Punna patang allo tena. Kasia’na anjo Juku Lele ka battu ri daging na kullei jai kasia’na , niak tong tau akkana anne kasia’na sanna nyamangna. Cara yang jai ri pare’ anjo Lele sanggara ri kana pecel Lele ri kanrei siagang sambala na lalapan sikamma kol na bonte. Ri tampa’ lain niak sambala ri kana pecak lele anjo kanreang khas battu suku Betawi. Niak poe ri daerah Jogja na jawa tangngah ri pare’ ki kanreang arenna mangut lele.

Topic: food & beverages
Nakke blasteran memang. Antara Panyingkiran siagang Sukapura. Tak pissa sekre sungai ji, hehehe. Kamma anne , nakke antu battu ri Suku Sunda. Bapak ku nakke nattu ri keluarga tokoh adat. Nampa ammak ku todong tena na bella bella kamma beda na antu beda wilayah ji. Mingka ni paka lompoi ri lingkungan tampak antu pannoa siagang aturan adat anne antu. Asam manisik tekamma tekamma yaa antu toh. Labbi labbi poeng wattu na caddi nakke ni salai ri ballak na kakek ku battu ri pihak bapak ku antu na katanni inji teguh anjo adat Sunda ya. Ok kah anne ni bahas tentang apa tena ni ngai. Nakke ku jawab ki sesuai topik na. Tena niak maksud ku generalisir, anne tojeng tojeng singkamma ku alami yaa ji. 

Topic: culture & heritage
Syirik iami antu sekre fenomena mae ri masarakat munculuk akibat lerena masarakat battu ri ajaran tauhid. Kesalahan na lalang ampahami ajaran tauhid ampantamaki lalang kesesatan iareka kezaliman nikana syirik. Battuna mi anne Islam sebagai agama terakhir ni latarbelakangi ole anne kajadian. Loe tau ri linoa anne bertuhan lakbi battu ri sekre Karaeng. Lalang Islam anne ni kana musyrik, iami antu tau sirik. Kana sirik anne battu ri “Syaraka” battuanna ancampuruk rua iarekan lakbi benda, anne hal tena na assingkamma ni areki seolah singkamma. Syirik lalang arti mempersukutukan Karaeng siagang anjari sekre, sebagai objeng pemujaan, siagang iareka tampak menggantungkan harapan siagang dambaan termasuk lalang kategori kafir. Anne karna panggaukang anjo mengingkari kakuasanna siagang kesempurnaan-Na.

Topic: religion
Singkat carita katte pakarammula maki saling appilajak siagang beberapa wattu na kemudian akhere na katte saling srek ki. Yaa lekba mo ni putuskan mi ni lalangi anjo hubungan ta ak taung taung sebelum akhere na niputuskangi apparek Registered Partnership. Oh iyaa punna tena na lekba ni langerek antu soal registered partnership sebelum na anne singkamma ikatan pernikahan antu ni landaskan ri hukum na Belanda. Punna ni kutaknang, nakke ku punnai kah anjo dokumen pencatatan ikatan nga anjo, tantu mi niak. Ri masa masa ta pacaran, nakke siagang Partner ku lekba ma bolak balik Indonesia Belanda. Keluarga ta tong saling isseng mi.

Topic: slice of life
Battu na ri kokonga , anne Pak Agung ammula mi ak bingkung tana nampa na pantama mi banni banni Biralle na ballia sumpaeng. Lekba na pantama banni Biralle na tutup mi poeng tana na moterek , kamma anjo narrusuk sanggeng na lekbak ngaseng mi na tanang banni Biralle aa. Lekbak anjo na allemi gamborok nampa na suling jeknek nampa na sirang mi banni banni aa sumpaeng lekba ka ni tanang siagang sare pupuk. Ka lekbak ngaseng mi, Pak Agung ammoterekmi poeng istirahat mae, lekbak kurang labbi 7 minggu anjo Biralle na kulle mi ni panen. Alhamdulillah Pak Agung gappa razaki labbi battu mae tanang Biralle.

Topic: food & beverages
Jai buru’ne nangai olahraga terjung payunga, pila’ tinggi pila’ nangai. Punna niak maki rate iyya tenaja na liba naung anjo payunga, mingka punna tinggi dudu, maraengi nikasiak pasti. Patanna anjo terjun payunga tena tonja sambarang natarima tau eroka akkarena. Nacinik tongi antekamma anginga, punna terasaki anginga, manna sikura la nibayarak sollanna kulleki naik terjun payung, tala eroki napanaikki ka punna niak apa-apata, ia musti tanggung jawa’. Mingka punna nakasiak bajikji larina anginga, napabe’bengi jaki naik. Anjo pole, tena kulle sallo nasabak punna niak maki rate, tena ni issengi anjo anginga biasa silalonna sannang silalonna issedek terasak. Njari paling jai anjo nisareki wattu rua menit sollanna tena na bella dudu naikta naerang anging. Punna sitaba-tabaji anginga iyya bajik diduji.

Topic: sports
Lalang catatan na sejarah tena niak lekba manna sikali penyebaran na ajaran Buddha ni parek ammake paksaan, kekerasan apalagi na pembunuhan. Buddha na ajarak ki taua ajarang kulle na parek bahagia ngaseng makhluk ka, tea ii demi na gappa tau erok minawang lampa ri iyaa. Niak apa apa antu sannak penting na, Buddha na ajarak kangi taua nai nai antu tuo bajik (tena niak keserakahan, tena niak kebencian, tena niak egoisme) kulle tuoang na kulle bahagia, kulle antama suruga, tena na perduli umat Buddha kah tena kah. Punna umat Buddha tuo ammake perilaku serakah, benci, egois iyaa kullo tatta tuo ri pikrasa menderita siagang kulle antama neraka. 

Topic: religion
Anne biasana ri tau ammakea Tol Trans Jawa nahh. Covid – 19 siagang jai poeng na parek pappile naik bus takbuk ka ki poeng, kah malasak ki sakring ri maceka nampa tes tes anjo PCR ka punna erokki makei angkutan umum maraenga. Bus mae battu ri kotayya tamba bajik mi pelayanan na, terminal singkammaya Pulogebang siagang Tirtonadi poeng singkamma mi bandara ni sakring, kah tangkasaki! Biseang tau sipil ambayarak PPh siagang PPN tantu na sannang ki ciniki. Kamma kamma anne jari labbi ku ngai mi naik bus SHD nampa double decker anjo sasisnya Mercedes atoka Scania , kulle mi naong rampik ballak nampa nyamangi ni sakring ri lalanga.

Topic: leisures
Yoga anjo a'raga jai tau karenai ka gampang ji ri gaukang ri balla ka gampang ji ri gaukang kulle tonji ri cini ri hp a. A'raga ringan anjo salah se're na arenna Yoga. Ka Yoga kullei na tambah seimbang na kalea. Kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Tena ji na susah gerakan na ri gaukang, gaukang mi gerakan gampang na na tena ji na taba ki . Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla.

Topic: sports
Yahh barak kulle sannang siagang damai tantu na ni selesaikan sesegera na kulle anjo sumber masalah na. Kulle ni kenali rong stressors na , ni uraikangi hal hal apa anjo kulle anjari lalang suluk, nampa pikkirik ki tekamma anjo solusi na kulle jappa sinamperek. Nahh anjo biasa na ri anne bagianga biasa munculuk ki masalah beru, terkadang anjo sessa ta siagang lainga malah anjari hambatan. Punna anjo apa apa yaa kejadian mi arti na semakin jai masalah anjo harusuk ni pecahkan, anjo mi wattu na anjo nakke ammikkirik ka sallo pi. Niak tong sekre pa kegiatan kulle ni parek, antu mi parek rajutan. 

Topic: slice of life
Nia’ bedeng riolo sekre karacng taklalo lompona kakaraenganna. Rua tallu anjo karaeng ca’di amminawang i rawangang parentana. Anjo karaenga nia’ anakna sitau bura’ne Anjo anakna niarengi nikana I Taruk Mallintotokeng. Na anjo karaenga niak tong sarikbattanna pole annganuang sitau anak baine. Anjo anak bainea nikana iareka naarengi I Samindara Baine. Tena nasiapa sallona, massing naparakai anakna sanggenna annganuammi umuru’ dewasa. Jari ri wattunna anngalle umuru’ dewasa anne karacng niaka anakna burakne, nakana. Bajikangangi punna mange nipassuroang anakna. Apa namangemo napassuroimi anakna sarikbattanna bainea iareka tau Joloa I Samindara. Jari nakiokmi bedeng anakna. Taruk Mallintotokeng maemae sako anrinni ri ampikku, nia’ ero’ kupauangko. Jari mangemi anjo beng anakna. Battui mange nakanamo, Nia’ anne illak takasimbangangku ri kau anak. Nakanamo, 'Apa kutadeng.

Topic: culture & heritage
Ri Kabupaten Bantaeng niak nikana Kopi Turaya, kopi lekleng jenis Robusta asli tena campurangna. Bibitna nialle langsung ri cappakna Dusun Daulu, Desa Pattaneteang, Kec. Tompobulu. Cara parekna maraengi battu ri kopi maraenga, nasabak pertama na pilei langsung ri pokokna joka bajika bijina, bajika pole toana, maka rua na alloi bajik-bajiki rolo’ bibit kopina sanggena bajik tangkona, lekbakna anjo nakeroi ammake pammajak butta nampa pattunuangna ammake kayu pokok kopia. Punna lekbakmi nikero napantamami ri masina panggilingang kopia. Lekbaki intu ni dingingi rolo’ nampa ni roko’ ri panrokok kopia. Paling bajik pole punna kopia nipallui segang jeknek, niparerei naik nampa nibone ri cangkirik nampa ni inung passurang golla eja.

Topic: food & beverages
Kanreang Koreayya anne jau tau angaiki. Punna ritanyaki taua kajaiang, annasai taua nakana tteobokki iare'ka jjangmyeon. Nia' tong maraeng kanreang camilang koreayya antu arrengna bindatteok mungbean pancake. Anne kanreanga jajanang ri rampi'na aganga ri koreayya. Assala'na anne ri provinsi pyongan. Nasaba' anne anjara salah' se're camilang rikenallang ri korea anne gampangji kaccinikang ri ga'deang tampa' wisata panganreanga. Anne camilanga ripare'ki ri tiboang ca'dia ri sanggaraki ri wajanga siagang minyyaka sikedde. Maraengna bahana anne kol, assi, toge, lasuna bombai, siagang songkolo'. Anne bindaetteok singkammai bakwan pare'na. bindaentoek anne ri korrea kajaiang ammake assi bawi, punna ri Indonesia kullei risambeang assi jangang siagang sapia. Bindaetteok anne cocoki rikanrea ri wattu dinginga. 

Topic: food & beverages
Sebelum na nakke ku pake samsung star plus (2014 sanggeng na 2016) nampa anjo tena na tahan sallo ni ukrangi ram antu na pakea harusuk ki lompo, kamera na harusuk ki bajik. Isseng mi perkembangan ri taung taung anjo jau labbi ni sakring niak perbedaan na ni bandingkan kamma kamma anne. Sebelum na nakke pake ka nokia 5000 kah anjo ri taung 2013 ri SMP tena na kulle bawa hp siagang nakke biasa ja anjo wattua punna nakke tena ku pake antu hape bajik ka. Tena tong ja, sebenar na sedih ka kah hp samsung champ ku (2010 – 2013) mati total ki kah lekba ki tak banting. 

Topic: technology
Yoga anji salah se’re a’raga ringan ri gaukang tena ji na susah gerakan na ri gaukang, gaukang mi gerakan gampang na na tena ji na taba ki . Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla. Yoga kullei na tambah seimbang na kalea. Kullei poe jai kasia'na ri kalea anjo kullei na pare' anjari sannang nyawa ya, na kurangi stress ta na depresia. Anjari gaukang mi a’raga Yoga ri balla ta na salewangngang tallasakka. apa poe gampang mi ri boya giokkanna ri hp a.

Topic: sports
Kabupaten Batang anne ribokonanga anjari pakrimpungan pina'na nasaba' nia' pamantangang wisata viralki nasaba' asriki siagang jai wahanana. Pamantangang wisatana antun taman rekreasi Kembang Langit Park. Awala'na anne taman rekreasi Kembang Langit Park anjari rekreasi turungangan ri iamiantu sebelumna mae ri Dieng. Pirang wisatawanga ammari rodong le'bana poso ri perjalananga siagang nangaiki situasi alamna rinjo pakanyamang. Kembang Langit Park anne kullei anjari se're tujuan rekreasi gammara' punna mae liburang. Wahana anne nia'  luncuran Rainbow Slidena anne rijamingi taua le'baka mae rinni ero inji assaluncur rinni. Nia' tong spot appoto gardu pakacinikang ri spot foto ero'ki ri kunjungi ri Kembang Langit Park. 

Topic: leisures
Punna la Natalki taua, siallo sebelumna, Bupatia pasti mangei akkaliling ri gerejayya nacinik persiapanna Natalka. Punna allonami, biasa Bupati mange tongi natoa’ sollanna taua nakuai niperhatikang tongi surang pimpinan daerana. Anjo ngaseng taua lalang, sanna’ tong pole rannuna punna nibattui gerejana surang Bupati. Ia ngasengmi kanre-kanreang surang inung-inungang napatala, napasadiang, jai mamo biasa nasabak tena na kale-kalengna battu Bupatia, biasa surang ngasengi Kepala Dinasna. Mingka anjo ngaseng kanreang surang inungang napasadiayya anu hallalakji njari tea maki mallak kanrei siagang inungi. Tenaja na ngapa. Rannu tongi anjo taua ngasneg punna nibattui apalagi punna nikanrei anjo napasadia. Njari kinne tallu gereja snaging nabattui Bupati. 

Topic: religion